ΠΡOΔΙΑΓΡΑΦΕΣ ΚΑΤΑΣΤΗΜΑΤΟΣ ΛΙΑΝΙΚΗΣ  ΕΜΠΟΡΙΑΣ ΓΕΩΡΓΙΚΩΝ ΦΑΡΜΑΚΩΝ(σύμφωνα με το άρθρο 10 του ΠΔ 159/2013(ΦΕΚ 251Α 18-11-2013))
1. Το κατάστημα ,στο οποίο θα ασκηθεί εμπορία γεωργικών φαρμάκων, πρέπει να είναι κτίσμα  ισόγειο,    με έκταση ,κατ’έλάχιστον,     40 τμ

2. Οι χώροι , όπου διατηρούνται τα φυτοπροστατευτικά προϊόντα ,πρέπει να διαθέτουν  σύστημα εξαερισμού, το οποίο θα καλύπτει όλο το χώρο και να καταλήγει σε ειδικό ισχυρό απορροφητήρα(ανάλογης ισχύος με το χώρο καταστήματος), για την απομάκρυνση των οσμών, της σκόνης και την ανανέωση του αέρα του καταστήματος. Το  σύστημα εξαερισμού πρέπει  να είναι συνδεδεμένο με απαγωγό σωλήνα, υπερυψωμένο της οροφής του κτιρίου και των εφαπτόμενων κτιρίων  κατά δύο (2) μέτρα. Εναλλακτικά ,είναι επιτρεπτό οι χώροι ,όπου διατηρούνται τα φυτοπροστατευτικά προϊόντα, να διαθέτουν σύστημα φίλτρων ενεργού άνθρακα ή όποιο άλλο σύστημα , το οποίο με μηχανολογική μελέτη επαρκεί για την απόσμησή τους

3. Να διαθέτει κατάλληλα Πυροσβεστικά μέσα, σύμφωνα με την ισχύουσα νομοθεσία.(Κανονισμός Πυροσβεστικής Υπηρεσίας)

4. Το δάπεδο και τα ράφια, όπου τοποθετούνται τα γεωργικά φάρμακα  πρέπει να είναι κατασκευασμένα από μη απορροφητικά υλικά .Τα γεωργικά φάρμακα δεν πρέπει να έρχονται σε άμεση επαφή με το δάπεδο του καταστήματος

5. Τα γεωργικά φάρμακα πρέπει να διατηρούνται σε χώρο διακριτό από τα υπόλοιπα  γεωργικά εφόδια, ο οποίος  πρέπει να κλειδώνεται και να μην είναι σε άμεση πρόσβαση με τον αγοραστή των προϊόντων. Στο χώρο αυτόν τα γεωργικά φάρμακα ταξινομούνται κατά είδος, όπως εντομοκτόνα, μυκητοκτόνα και ζιζανιοκτόνα.

6. Το κατάστημα να διαθέτει εγκατάσταση παροχής νερού και τουαλέτα(WC,νιπτήρα)σύμφωνα με τις διατάξεις του ισχύοντος Υγειονομικού Κανονισμού.
7. Το κατάστημα να είναι εφοδιασμένο με κουτί πρώτων βοηθειών  με τα απαραίτητα για τις πρώτες βοήθειες σε περίπτωση ατυχήματος από γεωργικά φάρμακα(ειδικά αντίδοτα,κλπ). Σε εμφανές σημείο πλησίον του κυτίου πρώτων βοηθειών, αναγράφεται η φράση «Σε περίπτωση ατυχήματος ή αν αισθανθείτε αδιαθεσία, καλέστε το Κέντρο Δηλητηριάσεων 210-7793777»

8.  Το κατάστημα να διαθέτει ιδιαίτερο χώρο, όπου θα αποθηκεύονται τα ακατάλληλα προς εμπορία γεωργικά φάρμακα μέχρι την απομάκρυνση τους και να φέρει κατάλληλη σήμανση
9. Το κατάστημα εμπορίας πρέπει να διαθέτει ηλεκτρονικό υπολογιστή και σύνδεση στο Διαδίκτυο
10. Τα καταστήματα λιανικής εμπορίας γεωργικών φαρμάκων οφείλουν να αναρτούν σε εμφανές σημείο και να δημοσιοποιούν τον τιμοκατάλογο των διατιθέμενων φυτοπροστατευτικών προϊόντων. Οι υπεύθυνοι των καταστημάτων  αναγράφουν στη συσκευασία τη λιανική τιμή πώλησης 

11. Σε εμφανές σημείο του καταστήματος  αναρτάται πινακίδα που αναφέρει με ευμεγέθη γράμματα : «Η εμπορία των γεωργικών φαρμάκων γίνεται μόνον παρουσία του υπεύθυνου επιστήμονα κ………………»

